Diari Oficial de la Generalitat Valenciana


Sumari del DOGV 4203, del 05-03-2002 (2002/1690)

Notificació al senyor Antonio Puertes Martí. Expedient número VIVI/040501/338.
------------------------------------------------------------------------------

### Dades del document

Número de DOGV
:   4203

Data del DOGV
:   05-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1690


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Antonio Puertes Martí. Expedient número VIVI/040501/338. [2002/A1690]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor Diego Ortega Ramón, carrer Morella, 4, 18a (46249 Sedaví) la Resolució del Recurs d'Alçada amb el número de referència interna R-285/2001.
  
Resolució
  
Examinat el recurs d'alçada presentat pel Sr. Antonio Puertes Martí, contra la resolució del Servei Territorial d'Arquitectura i Habitatge de València, en l'expedient VIVI/040501/338.
  
Antecedents de fet
  
1. El senyor Antonio Puertes Martí, propietari de l'habitatge de protecció oficial situat a Sedaví, carrer Morella número 4-19a, va presentar denúncia davant del Servei Territorial d'Arquitectura i Habitatge de València, contra el senyor Diego Ortega Ramón, així mateix propietari d'un habitatge de protecció oficial situat en la mateixa localitat i carrer, porta 18, i al·lega el no-destí per a domicili habitual i permanent de l'esmentat immoble.
  
2. El Servei Territorial d'Arquitectura i Habitatge va dictar una resolució i va acordar l'arxiu per haver quedat desvirtuada la causa de l'expedient.
  
3. Contra la mencionada resolució interposa un recurs d'alçada dins del termini i en la forma escaient el senyor Antonio Puertes Martí, amb les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
1. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
2. El que disposen els articles 107, 110, 114 i 115 de la LRJPAC, quant a l'admissió i la tramitació del recurs.
  
3. El Servei Territorial acorda l'arxiu de les actuacions ja que ha quedat desvirtuada la causa de l'expedient, és a dir, que s'entén que la denúncia per no-residència habitual i permanent del denunciat en l'habitatge protegit situat a Sedaví, carrer Morella número 4, 18a, no és motiu d'incoació d'expedient sancionador per haver acreditat el contrari, ja que consta el justificant d'empadronament en el mencionat habitatge així com les altes de llum i d'aigua. No existeixen en aquesta alçada motius diferents que els que han portat a l'arxiu de les actuacions, tenint en compte a més que la notificació de la resolució al denunciat s'ha efectuat i ha sigut arreplegada per aquest en l'habitatge objecte de les diligències.
  
Per la qual cosa és procedent la desestimació del recurs i la confirmació de la resolució del Servei Territorial d'Arquitectura i Habitatge.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor Antonio Puertes Martí, contra la Resolució del Servei Territorial d'Arquitectura i Habitatge de València, de 25 de juny de 2001, que queda confirmada.
  
Contra la present resolució, que posa fi a la via administrativa, es podrà interposar un recurs contenciós administratiu davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.